23.5.2022 г.
BG
Официален вестник на Европейския съюз
C 207/51
4.
Четвърто основание: ответникът е допуснал грешка при прилагане на правото, както и фактически грешки и грешки в преценката, като не е поискал пояснения, когато е възможно и полезно, в нарушение на принципите на добра администрация и справедливост на процедурата. 5.
Пето основание: процедурата за възлагане на обществена поръчка е опорочена от поредица от нарушения на основни принципи на правото на ЕС. 6.
Шесто основание: ответникът е допуснал грешка при прилагане на правото, като не е наложил мерки за защита на правата на държавите членки по член 346 ДФЕС да не предоставят информация, чието разкриване считат за противоречащо на основните интереси на тяхната сигурност, и е нарушил принципа на равно третиране.
(1) (2)
„Консорциумът“, както е дефиниран в жалбата, се състои от жалбоподателя, Telefonica de España, и още две образувания.
Под „оферта“ се има предвид офертата на консорциума по поръчката.
Жалба, подадена на 31 март 2022 г. — OR и OS/Комисия (Дело T-171/22) (2022/C 207/67) Език на производството: френски Страни Жалбоподатели: OR и OS (представител: N. de Montigny, адвокат) Ответник: Европейска комисия
Искания Жалбоподателите искат от Общия съд: — да отмени решението от 12 юли 2021 г., с което органът по назначаването отхвърля искането на жалбоподателите от 18 март 2021 г. на основание член 90, параграф 1 от Правилника за изплащането на пенсионните права, натрупани от починалия им баща в съответствие с пенсионния режим на институциите на Европейския съюз (наричан по-нататък „ПРИЕС“) и на пенсионните права, придобити преди неговото постъпване на служба; — да отмени, решението от 22 декември 2021 г., с което органът по назначаването е отхвърлил възражението на жалбоподателите от 20 септември 2021 г., ако се приеме, че в него се съдържат допълнителни мотиви; — да осъди ответника да възстанови на жалбоподателите размера на правата, който съответства на направените от починалия вноски в ПРИЕС и размера на прехвърлените в ПРИЕС негови национални пенсионни права; — да осъди ответника да заплати лихвите върху сумите, които следва да се възстановят по лихвения процент на Европейската централна банка, увеличен с два пункта, считано от датата на прехвърляне на месечните вноски; — да осъди ответника да заплати съдебните разноски.
Основания и основни доводи Жалбоподателите изтъкват само едно основание в подкрепа на своята жалба, изведено от твърдението, че Съюзът се е обогатил неоснователно.
В това отношение те посочват, че преди смъртта си техният баща е придобил правото да прехвърли придобитите си в ПРИЕС начисления за години осигурителен стаж, както и тези, които е придобил въз основа на национални пенсионни права, и подчертават, че това право не е обвързано с никакъв преклузивен срок.
Жалбоподателите допълват, че тъй като преди смъртта си техният баща не е достигнал десетте години действително прослужени години, които позволяват да получава пенсия за осигурителен стаж по ПРИЕС, сумите на направените вноски се явяват неоснователно обогатяване за Съюза.